CELEX: 62016CN0277
Language: sk
Date: 2016-05-17 00:00:00
Title: Vec C-277/16: Návrh na začatie prejudiciálneho konania, ktorý podal Sąd Najwyższy (Poľsko) 17. mája 2016 – Polkomtel Sp. z o.o./Prezes Urzędu Komunikacji Elektronicznej

12.9.2016   
            
            
               SK
            
            
               Úradný vestník Európskej únie
            
            
               C 335/30
            
         Návrh na začatie prejudiciálneho konania, ktorý podal Sąd Najwyższy (Poľsko) 17. mája 2016 – Polkomtel Sp. z o.o./Prezes Urzędu Komunikacji Elektronicznej
   (Vec C-277/16)
   (2016/C 335/40)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Najwyższy
   
      Účastníci konania pred vnútroštátnym súdom
   
   
      Navrhovateľka: Polkomtel Sp. z o.o.
   
      Odporca: Prezes Urzędu Komunikacji Elektronicznej
   
      Prejudiciálne otázky
   
   
               1.
            
            
               Má sa článok 13 v spojení s článkom 8 ods. 4 smernice Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a pridružených prostriedkov (prístupová smernica) (1), v pôvodnom znení, vykladať v tom zmysle, že keď národný regulačný orgán operátorovi s významným vplyvom na trhu uloží povinnosť nákladovej orientácie cien, je na účely podpory efektívnosti a udržateľnej hospodárskej súťaže oprávnený stanoviť cenu za službu, na ktorú sa uvedená povinnosť vzťahuje, vo výške, ktorá je nižšia ako úroveň nákladov operátora za poskytovanie služby, ktoré overil národný regulačný orgán a boli uznané ako náklady, ktoré sú v príčinnej súvislosti s danou službou?
            
         
               2.
            
            
               Má sa článok 13 ods. 3 v spojení s článkom 8 ods. 4 smernice Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a pridružených prostriedkov (prístupová smernica), v pôvodnom znení, a s článkom 16 Charty základných práv Európskej únie vykladať v tom zmysle, že národný regulačný orgán je oprávnený uložiť operátorovi, na ktorého sa vzťahuje povinnosť nákladovej orientácie cien, povinnosť každoročne stanoviť ceny na základe najaktuálnejších údajov o cenách a takto stanovenú cenu, spolu s zdôvodnením nákladov, predložiť národnému regulačnému orgánu na účely overenia pred zavedením danej ceny na trh?
            
         
               3.
            
            
               Má sa článok 13 ods. 3 smernice Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a pridružených prostriedkov (prístupová smernica), v pôvodnom znení, v spojení s článkom 16 Charty základných práv Európskej únie vykladať v tom zmysle, že národný regulačný orgán môže od operátora, na ktorého sa vzťahuje povinnosť nákladovej orientácie cien, požadovať úpravu ceny len vtedy, keď operátor najprv samostatne stanoví výšku cenu a začne ju uplatňovať, alebo aj vtedy, keď operátor síce uplatňuje cenu vo výške, ktorú predtým stanovil národný regulačný orgán, ale zo zdôvodnenia nákladov na ďalšie referenčné obdobie však vyplýva, že cena, ktorú predtým stanovil národný regulačný orgán, je vyššia ako úroveň nákladov operátora?
            
         
      (1)  .Ú. v. ES L 108,2002, s. 7; Mim. vyd. 13/029, s. 323.